summary: یورپی یونین کا پاکستان کیساتھ تجارتی رابطے بڑھانے کا فیصلہ دفتر خارجہ کا خیرمقدم
text: اسلام اباد این این ائی پاکستان نے یورپی یونین کے وزرائے خارجہ کی کونسل کے پاکستان سے ملکی سربراہوں کی سطح پر سیاسی مذاکرات کو بہتر بنانے اور پاکستان کو یورپی یونین میں زیادہ سے زیادہ مارکیٹ رسائی دینے کے حوالے سے فیصلوں کا خیر مقدم کیا ہے دفتر خارجہ کی طرف سے جاری ہونے والے ایک بیان کے مطابق یہ فیصلے موجودہ صورتحال میں انتہائی اہم حیثیت رکھتے ہیں ترجمان نے کہا کہ کونسل کا بیان پاکستان کے ویژن اور یورپی یونین کے ساتھ تعلقات کے روڈ میپ کے مطابق ہے وزرائے خارجہ کونسل نے گزشتہ دنوں ہونے والے اجلاس میں پاکستان میں سویلین جمہوری حکومت کے استحکام کو سراہتے ہوئے درپیش اقتصادی اور سیکورٹی چیلنجوں کا ادراک کرتے ہوئے پاکستان سے تعلقات کو مستحکم بنانے کے عزم کا اظہار کیا تھا اور پاکستان کی مالی امداد کے طریقوں پر بھی تبادلہ خیال کیا گیا کونسل نے علاقائی ممالک کے درمیان ہم اہنگی خصوصا پاکستان بھارت اور افغانستان کے درمیان بہتر تعلقات کو ضروری اور علاقائی سلامتی واستحکام کا تقاضا قرار دیا کونسل نے دہشتگردی اور انتہاء پسندی کے خلاف جدوجہد میں پاکستانی عوام کی قربانیوں کو سراہتے ہوئے کہا کہ پاکستان کے ساتھ مختلف شعبوں میں تعلقات کو مزید مستحکم کیا جائے گا اور پاکستان کو یورپی یونین میں زیادہ سے زیادہ مارکیٹ رسائی دینے کیلئے بھی کوششیں کی جائیں گی